દાહોદ જિલ્લાના કુલ ૧૩૫૫૫ લાભાર્થીઓને ઇ-ગૃહપ્રવેશ કરાયો, મુખ્યમંત્રી ગ્રામોદય યોજના અંતર્ગત ૪૬૬૪ લાભાર્થીઓને જોબવર્ક અને નિમણૂકપત્ર અપાયા | NewsTok24
Home Dahod - દાહોદ દાહોદ જિલ્લાના કુલ ૧૩૫૫૫ લાભાર્થીઓને ઇ-ગૃહપ્રવેશ કરાયો, મુખ્યમંત્રી ગ્રામોદય યોજના અંતર્ગત ૪૬૬૪...
દાહોદ જિલ્લાના ૧૩૫૫૫ વ્યકિતઓને પ્રધાનમંત્રી આવાસ યોજના હેઠળ ટોકનરૂપ ચાવી આપીને કેન્દ્રીય આદિજાતિ રાજય મંત્રીશ્રી ભાભોરે ઇ-ગૃહપ્રવેશ કરાવ્યો હતો. જિલ્લાના ૪૬૬૪ લાભાર્થીઓને જોબવર્ક અને નિમણૂક પત્ર કેન્દ્રીય રાજય મંત્રીશ્રી ભાભોરના હસ્તે વિતરણ કરવામાં આવ્યા હતા. વધુમાં કેન્દ્રીય આદિજાતિ રાજયમંત્રી જશવંતસિંહ ભાભોરે જણાવ્યું હતું કે કેન્દ્ર અને રાજય સરકાર છેવાડાના વિસ્તારોના સર્વાંગી વિકાસ સાથે ગરીબ, આદિવાસી, ખેડૂતોના સર્વાંગી વિકાસ માટે કટિબધ્ધ છે. પ્રધાનમંત્રી નિધિ યોજના હેઠળ ખેડૂતોના ખાતામાં રૂા. ૬,૦૦૦/- દર વર્ષે આ જીવન જમા થશે. આયુષ્યમાન ભારત યોજના હેઠળ ગંભીર રોગોમાં રૂા. ૫,૦૦,૦૦૦/- લાખ સુધીની આરોગ્ય વિષયક સારવાર, ઉજજવલા યોજના હેઠળ મહિલાઓને ગેસ જોડાણ, વિજળીના બીલ માફી યોજના, સહિત જિલ્લામાં ૧૨૦૦/- કરોડના ખર્ચે કડાણા આધારિત પાઇપલાઇન દ્વારા સિંચાઇ યોજનાનુ કામ ૮૦ ટકા પૂર્ણ થયેલ છે. જેના થકી જિલ્લામાં હરિયાળી ક્રાંતિ સાથે સ્થળાંતરનો પ્રશ્ન હલ થશે. રૂા. ૮૯૦/- કરોડની નર્મદા આધારિત હાંફેશ્વર પાણી પુરવઠા યોજનાનું કામ પણ ૮૦ ટકા પૂર્ણ થયેલ છે. જેના થકી પણ જિલ્લાને શુધ્ધ પીવાનું પાણી મળી રહેશે. ત્યારે દેશના વિકાસ માટે સૈા સહિયારા પ્રયાસો હાથ ધરીએ તેમ કેન્દ્રીય આદિજાતિ રાજય મંત્રી જશવંતસિંહ ભાભોરે આહ્વાન કર્યુ હતુ.
આ કાર્યક્રમમાં સ્વાગત પ્રવચન જિલ્લા ગ્રામ વિકાસ એજન્સી નિયામક સી.બી.બલાતે, સંચાલન જિલ્લા પંચાયત નાયબ પશુપાલન નિયામક ર્ડા. કમલેશ ગોંસાઇએ જયારે આભાર વિધિ તાલુકા વિકાસ અધિકારી શ્રીમતી રેણુકાબેન ગણાવાએ કરી હતી. આ કાર્યક્રમમાં મુખ્યમંત્રીશ્રીએ છાપરી ગામના ચંન્દ્રિકાબેન ચંદુભાઇ મેડા સાથે પ્રધાનમંત્રી આવાસ યોજના હેઠળ મળેલ આવસ અંગે સીધો સંવાદ કરતાં પુછયું હતું કે પાકા આવાસમાં કેવું લાગે છે. ત્યારે ચંદાબેન કહે છે કે પહેલા કાચા મકાનમાં નળીયા ખોલીને ચોર ચોરી કરી લઇ જતા, વરસાદમાં નળીયામાંથી પાણી ટપકતું અને દર વર્ષે કાચા ઘરને રીપેરીંગ અમારે કરાવવું પડતું હવે એ ઝંઝટ ગઇ અમે અમારા બાળકો સાથે શાંતિથી પાકા મકાનમાં રહીએ છીએ. રાતનો ચોરોનો ભય ગયો આ કાર્યક્રમમાં જિલ્લા –તાલુકાના અધિકારીઓ અગ્રણીઓ, લાભાર્થીઓ, ગ્રામજનો વગેરે મોટી સંખ્યા મા ઉપસ્થિત રહયા હતા.
Previous articleદાહોદની મહર્ષિ ચેરીટેબલ ટ્રસ્ટ દ્વારા પંડિત દીનદયાલ ઓડીટોરીયમ ખાતે આંતરરાષ્ટ્રીય મહિલા દિનની ઉજવણી કરવામાં આવી